b"\n_START_ARTICLE_\nMacrobloc\n_START_PARAGRAPH_\nEls macroblocs s\xc3\xb3n la unitat b\xc3\xa0sica sobre la qual es fa la compensaci\xc3\xb3 de moviment. Aquests blocs contenen dades de lumin\xc3\xa0ncia i cromin\xc3\xa0ncia, posteriorment a l'hora de codificar, a cadascun d'aquests blocs se li aplicar\xc3\xa0 la DCT i se n'obtindr\xc3\xa0 uns coeficients quantificats uniformement llestos per a transmetre. La cap\xc3\xa7alera dels macroblocs proporciona informaci\xc3\xb3 sobre el tipus de codificaci\xc3\xb3 utilitzat en el macrobloc, l'escala del quantificador i els vector de moviment, i m\xc3\xa9s valors._NEWLINE_Les seq\xc3\xbc\xc3\xa8ncies de v\xc3\xaddeo contenen una gran quantitat de redund\xc3\xa0ncia. L'objectiu de les t\xc3\xa8cniques de codificaci\xc3\xb3 \xc3\xa9s la reducci\xc3\xb3 de la taxa de bits, analitzant la redund\xc3\xa0ncia i codificant la m\xc3\xadnima informaci\xc3\xb3 necess\xc3\xa0ria. Per tal d'assolir una m\xc3\xa0xima compressi\xc3\xb3 i bona qualitat del v\xc3\xaddeo, es divideixen les imatges de la seq\xc3\xbc\xc3\xa8ncia de v\xc3\xaddeo, en talls (slices), a la vegada que aquests es divideixen en macroblocs.\n_START_SECTION_\nM\xc3\xa8tode\n_START_PARAGRAPH_\nEl que es pret\xc3\xa9n \xc3\xa9s detectar el moviment entre imatges, respecte als macroblocs que constitueixen els talls de les imatges de la seq\xc3\xbc\xc3\xa8ncia. Llavors el que es fa, es comparar els blocs del fotograma a codificar, amb els blocs del fotograma de dest\xc3\xad o de refer\xc3\xa8ncia. Podem tenir dos tipus de comparacions, estimaci\xc3\xb3 backward o estimaci\xc3\xb3 forward (estimaci\xc3\xb3 de moviment)._NEWLINE_En el cas ideal, els p\xc3\xadxels corresponents dels blocs coincidents serien exactament iguals. No obstant aix\xc3\xb2, aquest cas s'esdev\xc3\xa9 en molt rares ocasions, ja que la forma dels objectes en moviment varia respecte al punt de vista de l'observador o la llum reflectida sobre la seva superf\xc3\xadcie, i sempre es veura afectat pel soroll, conegut amb el nom de macroblocking._NEWLINE_Si es fixa a la foto, es diferencien a la imatge uns blocs formats en ella, que s\xc3\xb3n deguts al fet que hi ha gran quantitat de moviment en aquella zona i la estimaci\xc3\xb3 de moviment no es correcte cent per cent. Un altre error que provoca el efecte de bloc es quan el BER (Bit Error Rate) \xc3\xa9s molt alt, per exemple i els errors de predicci\xc3\xb3 de moviment s\xc3\xb3n molt grans, aleshores al rebre el senyal de televisi\xc3\xb3 ens d\xc3\xb3na errors de Macroblocking com aquests:\n_START_SECTION_\nMPEG-4 Part 10\n_START_PARAGRAPH_\nEn el c\xc3\xb2dec de v\xc3\xaddeo, tamb\xc3\xa9 conegut com a H.264/MPEG-4 AVC es realitzen particions de macroblocs depenent la quantitat de moviment que tingui la zona de la imatge. \xc3\x89s a dir, a les zones on no hi ha gaire b\xc3\xa9 moviment, se li assignen macroblocs de 16x16 p\xc3\xadxels, en canvi a les que contenen major quantitat de moviment, se li assignen macroblocs de 16x8, 8x16 o 8x8 p\xc3\xadxels."